Daniel Martínez i Ferrando

Daniel Martínez i Ferrando, nado en Valencia o 6 de outubro de 1888 e finado en Palma o 8 de xaneiro de 1953, foi un escritor valenciano, irmán dos tamén escritores Eduard Martínez i Ferrando e Jesús Ernest Martínez Ferrando.

 Traxectoria 
Militante da Joventut Valencianista, chegou a ser membro da súa directiva en 1910. Colaborou coas revistas valencianas Terra Valenciana, Pátria Nova e D'Ací i de d'Allà. En 1916 logrou a cátedra de inglés na Escola Profesional de Comercio das Palmas de Gran Canaria; ao ano seguinte obtivo o traslado a Vigo e en 1921 a Palma. En 1920 ingresou na loxa masónica España Democrática.

O Tribunal de Responsabilidades Políticas xulgouno ao rematar a guerra civil española e condenouno a tres anos de prisión polas súas ideas de esquerda e por pertenza á masonería; pasou nove meses na prisión de Porlier (Madrid) e o resto en Burgos. Unha vez liberado en 1942 volveu a Palma, mais non o readmitiron na súa cátedra ata uns poucos meses antes de morrer.

A súa poesía recibiu unha forte influencia do modernismo catalán, converténdose nun dos renovadores da poesía valencianaDaniel Martínez i Ferrando  en Memoria Valencianista da Fundación Josep Irla . fronte á xeración anterior, que tiña como máximo representante a Teodor Llorente. A súa conferencia "Renaixement. Moment actual de la poesia valenciana" lida en Lo Rat Penat en 1909 converteuse nun auténtico manifesto pola renovación da poesía e a a asunción das correntes poéticas modernas que se desenvolvían na época no resto de Europa. Así e todo a súa lírica evolucionou cara a unha poesía máis persoal, de carácter simbólica e paixasista. Fóra da novela Las brujas en castelán publicou libros de viaxes e mais un ensaio.

 Obras 
 Escumes (1936), que reuniu a súa obra en catalán:
 La cançó de l'isolat (1911)
 Vora la mar del Nord (1915) 
 Visions de l'Horta (1916) 
 Solidaridad y Regionalismo (1908) 
 A través de Galicia (1922, con prólogo en galego de Antón Villar Ponte)
 Guía sentimental de Mallorca (1925)
 Las brujas (1925, novela)
 Ciudades islámicas (1927)
 Ciudades marroquíes. A través del Magreb (1928)

 Notas 

 Ligazóns externas 
 Poemes de Daniel Martínez i Ferrando
 Santi Cortés Carreres València sota el règim franquista (1939-1951) Publicacions de l'Abadia de Montserrat, 1995 

Categoría:Nados en Valencia
Categoría:Nados en 1888
Categoría:Finados en 1953
Categoría:Poetas en lingua catalá
Categoría:Escritores en lingua castelá
Categoría:Represaliados polo franquismo
Categoría:Escritores da Comunidade Valenciana
Categoría:Personalidades sen imaxes